cyanic-selkie/wikianc huggingface dataset:
Վլադիսլավ Կովալյով
Ակնարկներ
Կովալյովը ներկայացրել է բազմաթիվ հայտնի մարդկանց դիմանկարներ, որոնց հետ հնարավորություն է ունեցել հանդիպել՝ գրողներ, գրականագետներ, արվեստի գործիչներ, շախմատիստներ։ Դրանք իրենց տեսակի մեջ հուշագրական ուրվապատկերներ են ։ Այդ պատմվածքներով նա հաճախ հանդես է եկել տարբեր երեկոներում՝ Տոլստոյի թանգարանում, Գիտնականների տանը և այլն։ Երբեմն նա կրկնօրինակել է նաև իր հերոսների ձայնը և խոսելաոճը ։
Հետաքրքիր փաստեր
Ամբողջ կյանքի ընթացքում Վլադիսլավ Կովալյովը եղել է շախմատի սիրահար։
Ծանոթագրություններ
Կատեգորիա:Ռուս գրականագետներ Կատեգորիա:Բանասիրական գիտությունների դոկտորներ Կատեգորիա:Խորհրդային գրականագետներ Կատեգորիա:Չեխովագետներ Կատեգորիա:Տոլստոյագետներ Կատեգորիա:Մոսկվայի պետական համալսարանի բանասիրական ֆակուլտետի շրջանավարտներ Կատեգորիա:Խորհրդային մանկավարժներ Կատեգորիա:Խորհրդային գիտնականներ Կատեգորիա:Խորհրդային հուշագիրներ
Խոզնավար
Խոզնավար, գյուղ Հայաստանի Հանրապետության Սյունիքի մարզում, Գորիսից մոտ 11 կմ հյուսիս, Խոզնավար գետակի ափին, ծովի մակարդակից 1600 մ բարձրության վրա։ Հեռավորությունը Կապան մարզկենտրոնից կազմում է մոտ 100 կմ։
Գյուղը նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 1995 թվականից մտնում է ՀՀ Սյունիքի մարզի մեջ, 2016 թվականից մասն է խոշորացված Տեղ համայնքի։
Բնակչություն
Ըստ ՀՀ 2011 թ. մարդահամարի արդյունքների` Խոզնավարի մշտական բնակչությունը կազմել է 396, առկա բնակչությունը` 349 մարդ ։ Մինչև 1918 թ. գյուղում ապրել են նաև ադրբեջանցիներ, որոնք, սակայն, կազմել են փոքրամասնություն ։ Խոզնավարի բնակչության փոփոխությունը ժամանակի ընթացքում` ստորև.
Պատմամշակութային կառույցներ
Խոզնավարն ունի 1675 թ.-ին կառուցված Սբ. Մինաս եկեղեցի։
Հասարակական կառույցներ
Գյուղն ունի տասներկուամյա դպրոց, ակումբ, գրադարան, բուժկայան, մսուր-մանկապարտեզ։
Ծանոթագրություններ
Կատեգորիա:Սյունիքի մարզի գյուղեր Կատեգորիա:Հայ-ադրբեջանական շփման գծի բնակավայրեր հայկական կողմից
Thug Life: Volume 1
Սկզբնապես ալբոմը պետք է թողարկվեր Շակուրի սեփական լեյբլի՝ Out da Gutta Records միջոցով, բայց այն ժամանակ ռեփի հասցեին շատ քննադատությունների պատճառով, այն թողարկվեց երգերի ցուցակի շատ փոփոխություններով։ Հետևաբար, ներկայումս շատ երգեր բնօրինակ տարբերակից չեն թողարկվել և Շակուրի հաջորդ՝ հետմահու ալբոմների հավանական մասն են։ Խմբում, բացի ինքը Թուփակից, ընդգրկված էին Բիգ Սայքը, Մակադոշիսը, Մոփրիմը և Ռեյթեդ Ռ․-ը։ 1996 թվականինին Big Syke-ը և Թուփաքը նախատեսում էին թողարկել շարունակությունը` Thug Life: Vol. 2 - Out on Bail-ը արդեն Շակուրի նոր՝ Makaveli Records լեյբլում էր, սակայն վերջինիս մահվան պատճառով ալբոմը այդպես էլ չթողարկվեց։ Ալբոմը հասել է Billboard 200-ի 42-րդ հորիզոնականին՝ ԱՄՆ-ի չարթերում և 6-րդ հորիզոնականին՝ Top R&B/Hip-Hop Albums-ում։ Thug Life–ը որոշակի հաջողություն ունեցավ իր հիմնական լսարանի շրջանում, որի արդյունքում ալբոմը հասավ ոսկե կարգավիճակի ։
Արտաքին հղումներ
Կատեգորիա:1994 ալբոմներ Կատեգորիա:Անգլալեզու ալբոմներ
Բուկի (քաղաքատիպ ավան, Ուկրաինա)
Բուկի (Буки), քաղաքատիպ ավան Ուկրաինայի Չերկասիի մարզի Մանկովկայի շրջանում։
Չճշտված տվյալներով Բուկի քաղաքատիպ ավանում բնակվում էր 2 230 մարդ։
Արտաքին հղումներ
Կատեգորիա:Ուկրաինայի քաղաքատիպ ավաններ
Ստորին Լեբեդուխա
Ստորին Լեբեդուխա (Нижняя Лебедуха), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուֆտյուգա գետի ձախ ափին՝ 145 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կլաուստրոֆոբիա (ֆիլմ)
Կլաուստրոֆոբիա (Escape Room), 2017 թվականի ամերիկյան սարսափ ֆիլմ` նկարահանված ռեժիսոր Ուիլլ Վերնիկի կողմից։ Համաշխարհային պրեմիերան կայացել է հուլիսի իննին, Սիեթլի միջազգային կինփառատոնի ժամանակ։
Ֆիլմի կարգախոսն է` «Ամեն գնով փազլը պետք է հավաքվի»։
Սյուժե
Ծննդյան առթիվ Թայլերն իր ընկերուհի Քրիսթենից նվեր է ստանում սեզոնի ամենանորաոճ զբաղմունքին` «Կլաուստրոֆոբիա» քվեսթին մասնակցելու վկայական։ Երկու այլ զույգերի հետ նրանք գնում են հանձնարարություններ կատարելու, մտածելով, որ դա ընդամենը հերթական տոնական զբաղմունքն է։ Բայց ամեն մի նոր հանձնարարություն գնալով ավելի դժվար է դառնում, իսկ նրանց կյանքերին սպառնող վտանգը` ավելի իրական։
Արտաքին հղումներ
Կատեգորիա:Ամերիկյան թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:2017 ֆիլմեր Կատեգորիա:Անգլերեն ֆիլմեր
Հարձակում (հուշահամալիր)
«Հարձակում» հուշահամալիր (Мемориал «Атака»), հուշահամալիր Ռուսաստանի Դաշնության Սանկտ Պետերբուրգ քաղաքում։ Մտնում է «Փառքի կանաչ գոտի» համալիրի կազմի մեջ։ Գտնվում է Գոստիլիցկոյե խճուղու 8-րդ կիլոմետրում։
Պատմություն
1944 թվականի հունվարյան մարտերին մասնակցած Տ-34 տանկը կանգնեցված է 6-մետրանոց բետոնե պատվանդանի վրա։ Հուշատախտակին նշված են այն զորամասերն ու ստորաբաժանումները, որոնք 1941 թվականի սեպտեմբերին կանգնեցրին գերմանացիների առաջխաղացումը և սահմանը պահեցին մինչև Լեոնիդ Գովորովի բանակի ժամանումը ։
Պատվանդանին կանգնած Տ-34 տանկը մեկն է այն 204 տանկերից, որոնք պայքարում էին ֆաշիստների դեմ։ Պատվանդանի վրա գրված է. «1941-1944։ Այստեղով է անցել Օրանիենբաումի հենակետի պաշտպանական գիծը Լենինգրադի հերոսական պաշտպանության ժամանակ» ։
«Հարձակում» հուշահամալիրը «Փառքի կանաչ գոտի» համալիրի մի մասն է։ Ըստ հուշահամալիրի հեղինակների մտահղացման՝ դեպի վեր սլացող տանկը դարձել է թշնամու վրա պատրաստվող Հարձակումի խորհրդանիշը։ Ու թեև իրադարձություններից անցել են տասնամյակներ, այսօր էլ «Հարձակում» հուշահամալիրը բավական արտահայտիչ փոխանցում է Օրանիենբաումի հենակետի պաշտպանների լարվածությունն ու թշնամուն Լենինգրադի պատերի տակից քշելու հույսը ։
Հղումներ
Կատեգորիա:Սանկտ Պետերբուրգի հուշարձաններ Կատեգորիա:1969 հիմնադրումներ Կատեգորիա:Ռուսաստանի մշակութային ժառանգության օբյեկտներ
Սանտա Անա (Սալվադոր)
Սանտա Անա (Santa Ana), քաղաք Սալվադորի արևմտյան հատվածում, համանուն դեպարտամենտի վարչական կենտրոնը։ Բնակչությունը՝ 245 421 մարդ (2007 թվականի դրությամբ)։ Մեծությամբ Սալվադորի երկրորդ քաղաքն է։
Աշխարհագրություն
Սանտա Անան գտնվում է Պանամերիկյան մայրուղու վրա, Սանտա Անա հրաբխից 16 կմ հեռավորության վրա, ծովի մակարդակից 665 մ բարձրության վրա։ Սանտա Անայից 64 կմ դեպի արևմուտք գտնվում է Սալվադորի մայրաքաղաք՝ Սան Սալվադոր քաղաքը։
Պատմություն
Քաղաքը հիմնադրվել է իսպանացի գաղութարարների կողմից 1569 թվականին ։ Քաղաքում մինչ օրս պահպանվել են գաղութային ճարտարապետության նմուշները՝ գոտիկական տաճարը և Էլ Կալվարիո եկեղեցին։ Սանտա Անայից 14 կմ դեպի արևմուտք գտնվում են հնդկական հնադարյան Թասուման քաղաքի ավերակները։
Տնտեսություն
Սանտա Անա քաղաքը համարվում է սուրճի, շաքարի և բամբակի արտադրության և վաճառքի կենտրոն։ Այստեղ են գտնվում բամբակի, կաշվե կոշիկների, ծխախոտի, տեքստիլ, փայտամշակման, սննդի արդյունաբերության ձեռնարկություններ (այդ թվում նաև լուծվող սուրճի խոշոր գործարանը)։
Քաղաքի հարավում, Կոատեպեկե լճի մոտ գտնվում է ամառային բուժավայրը։
Ծանոթագրություններ
Կատեգորիա:Սալվադորի քաղաքներ Կատեգորիա:1569 թվականին հիմնադրված բնակավայրեր
«Բաունտիի» ապստամբները
«Բաունտիի» ապստամբները (ֆր․ Les Révoltés de la Bounty), ֆրանսիացի գրող Ժյուլ Վեռնի արկածային վիպակը, որը մտնում է «Անսովոր ճանապարհորդություններ» շարքի մեջ։ Գրվել է 1879 թվականին։
Հրատարակումը
Նորավեպի օրիգինալ տեքստը գրվել է Ազգային գրադարանի աշխարհագրագետ Գաբրիել Մարսելի կողմից։ Նա Վեռնի և Էտցելի հետ աշխատել է նաև «Երկրի բացահայտումը» և «Երկրի բացահայտումը գիտությամբ և արդյունաբերությամբ» ստեղծագործությունների վրա։ 1879 թվականի հուլիսի 27–ի դրությամբ, Ժյուլ Վեռնը 300 ֆրանսիական ֆրանկով գնել է նորավեպի հեղինակային իրավունքները։ Հետագայում նա վերափոխել է այն։
Ստեղծագործության առաջին հրատարակումը եղել է Էտցելի Magasin d’Éducation et de Récréation ամսագրում՝ 1879 թ. հոկտեմբերի 1-ից մինչև 1879 թ. դեկտեմբերի 1-ը, և պարունակել է Դրեեի 5 նկարազարդումներ։
Նաև նորավեպը հրատարակվել է «Բեգումի հինգ հարյուր միլիոնը» վեպի հետ միևնույն հատորում՝ 1879 թվականի հոկտեմբերի 20–ից, նույն նկարազարդումներով։
Սյուժե
Նորավեպում պատմվում է անգլիական «Բաունտի» նավի անձնակազմի ապստամբության՝ եղած Խաղաղ օվկիանոսի հյուսիսային մասում, և նավի դաժանորեն ճնշված կապիտանի մասին։
Բովանդակությունը
Գիրքը բաժանված է երեք մասերի։
Աղբյուրներ
Կատեգորիա:Ֆրանսերեն վիպակներ
Նովոմիշաստովսկայա
Նովոմիշաստովսկայա (Новомышастовская), ստանիցա Ռուսաստանի Դաշնության Կրասնոդարի երկրամասի Կրասնոարմեյսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 9789 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1823 թվականին հիմնադրված բնակավայրեր Կատեգորիա:Կրասնոդարի երկրամասի Կրասնոարմեյսկայայի շրջանի բնակավայրեր
Օբերբարնիմ
Օբերբարնիմ (Oberbarnim), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Մերկիշե Շվայցի ենթակայության տակ։ Բնակչությունը 1434 մարդ է (2010 թվականի դեկտեմբերի 31–ի տվյալներով) ։ Զբաղեցնում է 52,57 կմ² տարածք։ Պաշտոնական կոդը՝ 12 0 64 370։
Ծանոթագրություններ
Կատեգորիա:Գերմանիայի քաղաքներ
Պտուկի փիրսինգ
Պտուկի փիրսինգ, իրանի փիրսինգի տեսակ։ Այն կարող են ծակել ցանկացած անկյան տակ, բայց սովորաբար արվում է հորիզոնական, կամ ավելի հազվադեպ՝ ուղղահայաց։
Սովորաբար օգտագործվում է մինչև 2.4 մմ (տղամարդկանց համար), և 1.6 մմ (կանանց) տրամագիծը գերազանցող զարդեր։ Օղակն ամրացնելու համար այն պետք է ունենա լայն տրամագիծ. փոքր օղակը կարող է առաջացնել կորություն, տեղաշարժ կամ անցի գջլում։
Պատմություն
Ենթադրվում է, որ տղամարդկանց պտուկների փիրսինգներ արվել են Կարանկավա բնիկ ամերիկացիները, պտուկների կանանց փիրսինգը կիրառվում է Ալժիրում ։ Եվրոպայում այն սկսվել է կիրառվել 14-րդ դարում։ Մարդաբան Հանս Փիթեր Դյուրը կանանց փիրսինգի ամենավաղ հայտնի պրակտիկան վերագրում է որպես նորաձևության հայտարարություն Իզաբելլա Բավարացի թագուհու օրոք (1385—1417)։ Մեջբերելով Էդվարդ Ֆուքսին, նա գրում է. «Նորաձևությունը, ի վերջո, հանգեցրեց պտուկների ազատ ցուցադրության համար կարմրաներկերի կիրառությանը, որոնց վրա ամրացվում էին ադամանդե օղակներ կամ փոքրիկ թասակներ, և նույնիսկ նրանից միջով անցկացնում էին ադամանդով զարդարված ոսկե շղթաներ, ամենայն հավանականությամբ ցույց տալու համար երիտասարդ կրծքի առանձգականությունը։ Սակայն այս աղբյուրները դժվար է ստուգել ։
Կանանց շրջանում փիրսինգներն առաջացել են վիկտորյական դարաշրջանում՝ 1890 թվականից։ Սակայն պատմաբան Լեսլի Հոլը նշում է, որ այդ պնդումները կարող են նկատելի լինել միայն մի քանի նամակներում, որոնք հրապարակվել են 1899 թվականի ընթացքում «Society» ամսագրում, և որոնք կարելի է դիտարկել միայն որպես էրոտիկ երևակայություն, այլ ոչ թե իրականության նկարագրություն։
1970-ականների վերջին այս պրակտիկան կրկին վերածնվեց Ջիմ Ուորդի միջոցով և ամրապնդվեց գեյ-ԲԴՍՄ-ում և կաշվե ենթամշակույթներում։ 1980-ականների ընթացքում և 1990-ականների սկզբին ժամանակակից պրիմիտիվիստների շարժումը պտուկների փիրսինգն ամրապնդեց որպես մարմնի փոփոխության ձևերից մեկը ։
Ծանոթագրություններ
Կատեգորիա:Մարմինի փիրսինգ
Խուլխուլք
Խուլխուլք, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Քրաշենի հիպոթեզները լեզվի յուրացման մասին
Քրաշենի հիպոթեզները լեզվի յուրացման մասին (input hypothesis), նաև հայտնի է որպես «մոդել խմբագիր» (monitor model), երկրորդ լեզվի յուրացման հինգ հիպոթեզներից բաղկացած խումբ, որն առաջ է քաշել ամերիկացի հոգեբան Սթիվեն Քրաշենը 1970-1980-ական թվականներին ։ Սկզբնապես «մուտքային նյութի վարկածը» 1977 թվականին առաջին անգամ հրապարակված հինգ վարկածներից մեկն էր, սակայն հետագայում տերմինը սկսեց կիրառվել ամբողջ խմբի նկատմամբ։
Այս հիպոթեզների համաձայն, լեզվի յուրացման մեջ հիմնական դեր է խաղացել հասկացված մուտքային նյութը (comprehensible input, CI), որի հետ գործ են ունեցել լեզու սովորողները։ Ներածական նյութի ըմբռնումը խոսակցական և գրավոր լեզվի տեսքով դիտվում էր որպես միակ մեխանիզմ, որը հանգեցնում է լեզվական իրավասությունների ավելացմանը (en:linguistic competence), իսկ ելքային նյութը (output: ուսումնասիրվող արդյունքը) համարվում էր ոչ մի ազդեցություն չունեցող ուսումնասիրողի ունակության վրա։
Բացի այդ, Կրաշենը պնդում էր, որ լեզվի ուսուցման իրավասությունը (linguistic competence) կարող է լիարժեք լինել միայն այն պայմանով, որ լեզուն «ձեռք է բերվել» անգիտակցաբար, և որ գիտակցված «ուսումնասիրությունը» չի կարող ծառայել որպես լեզվական նյութի ինքնաբուխ արտադրության աղբյուր։ Ի վերջո, նա ուսումնասիրում էր ուսուցումը որպես ուժեղ կախվածություն սովորողի (կիրառողի) տրամադրությունից, այսինքն, դժվար է, եթե վերջինս սթրես է ապրում կամ չի ցանկանում սովորել լեզուն։
Կազմ
Քրաշենն առաջ է քաշել հետևյալ 5 հիպոթեզները․
Գրականություն
Կատեգորիա:Կիրառական լեզվաբանություն Կատեգորիա:Լեզվի յուրացում
Պադերբորն 07
«Պադերբորն 07» (SC Paderborn 07, Падерборн 07), սպորտային ակումբ գերմանական Պադերբորն քաղաքում։
Պատմություն
«Պադերբորն 07» սպորտային ակումբը ստեղծվել է 1985 թվականին TuS Schloss Neuhaus-ի և 1.FC Paderborn-ի միավորումից հետո, TuS Paderborn-Neuhaus։ Այդ երկու ակումբները իրենց ժամանակին նույնպես միավորման արդյունքում են կազմավորվել։ «Պադերբորն 07»-ի անվան վերջի թվերը հղում են Նոյհաուս ակումբին, որը հիմնադրվել է 1907 թվականին։ 2013-2014 մրցաշրջանի Երկրորդ Բունդեսլիգայում «Պադերբորն 07»-ը զբաղեցրեց երկրորդ հորիզոնականը առաջնության աղյուսակում և առաջին անգամ պատմության մեջ հանդես եկավ Գերմանիայի առաջնության բարձրագույն կազմում ։
Բունդեսլիգայում ակումբի դեբյուտային սկիզբը հաջող դասավորվեց՝ չորս տուրերից հետո սև-սպիտակները մրցաշարային աղյուսակ առաջին տեղն ընկան ։
Թիմի կազմ
! colspan="9" bgcolor="#ffdb58" align="left" |
! colspan="9" bgcolor="#ffdb58" align="left" | (C)
Ծանոթագրություններ
Կատեգորիա:Գերմանական ֆուտբոլային ակումբներ
Լազեր
Լազեր (անգլերեն հապավում «light amplification by stimulated emission of radiation»֊ից՝ լույսի ուժեղացում հարկադրական ճառագայթման միջոցով), օպտիկական քվանտային գեներատոր, մոնոքրոմատիկ կոհերենտ լույսի աղբյուր՝ լուսային ճառագայթի բարձր ուղղորդվածությամբ։ Հայերեն դա կկոչվի. ԼԱԶԵՐ-Լուսադիտական Անբամասային Փոխարկիչ(ԼՈւՍԱՓ) կամ Մեներանգ  Լույսի Կապի Աղբյուր(ՄեԼԿԱ)։
Հիմնարար ֆիզիկական երևույթը հարկադրական ճառագայթումն է, ինչը տեղի է ունենում ֆոտոնի և գրգռված ատոմի փոխազդեցության արդյունքում։ Ֆոտոնի գրգռված ատոմի հետ փոխազդեցության արդյունքում ատոմը գալիս է նորմալ վիճակի, իսկ ավելցուկային էներգիան արձակվում է ֆոտոնի տեսքով։ Ընդ որում այդ ֆոտոնը ունենում է նույն էներգիան, ուղղվածությունը և բևեռականությունը, ինչ որ առաջինը։ Այսպիսով պրոցեսի արդյունքում առաջացավ 2 նմանատիպ ֆոտոն։ Այդ ֆոտոնների հետագա փոխազդեցությունների արդյունքում կատարվում է շղթայական ռեակցիա, առաջանում են բազմապատիկ թվով նմանատիպ ֆոտոնների հոսք, որոնք բացարձակ ճշտությամբ շաժվում են նույն ուղղությամբ։ Դա բերում է խիտ նեղ ուղղվածությամբ բարձր էներգիայով լուսային ճառագայթի գոյացման։ Ճառագայթի գոյացման և պահպանման համար անհրաժեշտ է միջավայր, որում գրգռված վիճակի ատոմները կլինեն ավելի շատ, քան նորմալ վիճակի ատոմները, քանի որ ֆոտոնի փոխազդեցությունը չգրգռված ատոմի հետ կբերի ֆոտոնի վերացման։
Այդպիսի միջավայրը կոչվում է ինվերս ատոմների էներգիայով բնակեցված։ Այսպիսով, բացի գրգռված ատոմից ֆոտոնի ստիպողաբար արձակումից տեղի է ունենում ինքնավերականգնող պրոցես՝ ֆոտոնի առաքում գրգռված վիճակից նորմալ վիճակի անցնելիս և ֆոտոնի կլանում նորմալ վիճակից գրգռված վիճակի անցնելիս։ Այդ երեք պրոցեսների և ատոմի 2 վիճակների մասին հիմնարար տեսությունը տրվել է Ալբերտ Այնշտայնի կողմից 1916 թվականին։
Տեսակներ
Լազերների տեսակներն են՝
Տարածում
Լազերները կամ օպտիկական քվանտային գեներատորները լայն տարածում են գտել գիտության և բժշկության մեջ, ինչպես նաև այլ բնագավառներում։ Արդյունաբերության մեջ լազերների օգտագործման տեղամասը տարեց տարի մեծանում է։ Հիմնականում կատարվում է նյութի մշակում՝ կտրում, զոդում, կետային եռակցում, մետաղներում և բյուրեղներում անցքերի շաղափում։ Լազերի գործելու սկզբունքը հիմնված է գրգռված վիճակից հիմնականին անցնելիս ատոմի ‎‎ֆոտոններ ճառագայթելու հատկության վրա։ Նորմալ պայմաններում գրգռված վիճակում ատոմների քանակը ավելի քիչ է, քան էներգիայի հիմնական մակարդակում։ Լազերներում հատուկ ընդունման և աշխատող մահքջֆ (հեղուկ, գազ, բյուրեղ) արտամղման էներգիա հաղորդելու ճանապարհով հասնում են նրան, որ գրգռված վիճակում գտնվող ատոմների քանակը դառնում է անհամեմատ մեծ ի համեմատ էներգիայի (լույս, ԲՀ էլեկտրամագնիսական դաշտ և այլն) հիմնական մակարդակում գտնվողների։ Լազերային ճառագայթման հիմնական առանձնահատկությունն է նրա սուր ուղղորդվածությունը (ճառագայթման փնջի փոքր բացք), ինչը թույլ է տալիս համեմատաբար փոքր մակերեսում ստանալ էներգիայի խտության մեծ արժեքներ։ Ըստ գեներացիայի ճառագայթման բնութագրի լազերները բաժանվում են իմպուլսայինի (ճառագայթումը տևում է 0,25վրկ) և անընդհատ գործող լազերների (0,25վրկ և ավելի)։ Լազերները գեներացնում են 0,2-1000մկմ երկարությամբ ալիքի էլեկտրամագնիսական ճառագայթումը։ Ըստ կենսաբանական ազդեցության այս դիապազոնը բաժանվում է չորս տիրույթների.
Լազերային ճառագայթման ազդեցությունը
Լազերային ճառագայթման ազդեցությունը մարդու օրգանիզմի վրա ունի բարդ բնութագիր և պայմանավորված է ճառագայթվող գործվածքների վրա լազերային ճառագայթման անմիջական ազդեցությամբ։ Տարբերում են լազերային ճառագայթման ջերմային և ոչ ջերմային ազդեցություններ։ Դա կախված է հզորությունից (էներգիայի խտությունից), ճառագայթման ալիքի երկարությունից, իմպուլսի տևողությունից, իմպուլսի կրկնման հաճախությունից, ներգործության ժամանակից, ճառագայթվող գործվածքների և օրգանների կենսաբանական, ‎ֆիզիկա-քիմիական հատկություններից։ Կենսաբանորեն ավելի ակտիվ է ուլտրամանուշակագույն ճառագայթումը, որը կենսաբանական միջավայրում առաջացնում է լուսաքիմիական ռեակցիաներ։ Անընդհատ գործող լազերների ճառագայթման ջերմային ազդեցությունը շատ ընդհանրություններ ունի սովորական տաքացման հետ՝ մաշկի վրա առաջանում է այրվածք։ Լազերային այրվածքի բնութագրական հատկությունն է վնասված տեղամասի կտրուկ սահմանափակումը։ Իմպուլսային ճառագայթման ներգործությունն ավելի բարդ է։ 10-3վրկ չափով իմպուլսի տևողության դեպքում ճառագայթվող գործվածքներում ճառագայթումը շատ արագ փոխակերպվում է ջերմության, ինչը բերում է վայրկենական շոգեգոյացման, որն առաջացնում է գործվածքների մեխանիկական վնասում։ Լազերային ճառագայթման ոչ ջերմային ազդեցությունը պայմանավորված է այն պրոցեսներով, որոնք առաջանում են գործվածքների կողմից էլեկտրամագնիսական էներգիան ընտրովի կլանելու արդյունքում, ինչպես նաեւ էլեկտրական եւ լուսաէլեկտրական է‎ֆեկտներով։
Լազերների հետ երկարատեւ աշխատող մարդիկ երբեմն բողոքում են ընդհանուր հոգնածությունից, գլխացավերից, քնի խանգարումից եւ այլն։ Լազերային ճառագայթման ազդեցության նկատմամբ առավել զգայուն են մարդու աչքերը։ Աչքի վնասվածքն առաջանում է լազերի ճառագայթի ինչպես ուղիղ ընկնելու, այնպես էլ անդրադարձման արդյունքում, նույնիսկ եթե անդրադարձող մակերևույթը հայելային չէ։ Վնասվածքի բնութագիրը կախված է ալիքի երկարությունից։ Ուլտրամանուշակագույն տիրույթում առաջանում է եղջերաթաղանթի սպիտակուցի վնասում եւ արցունքաբեր թաղանթի այրում։ Էներգիայի մեծ խտությունների դեպքում դա հանգեցնում է լրիվ անվերականգնելի կուրության։ Տեսանելի տիրույթում ճառագայթումը հիմնականում ազդում է ակնագնդի ներքին պատյանի լուսազգայուն վանդակների վրա, առաջացնելով ժամանակավոր կուրություն կամ այրվածք, որին հաջորդում է տվյալ տեսանելի միջավայրում տեսողության կորուստը։ Մոտ եւ հեռու ին‎ֆրակարմիր տեղամասերում էներգիայի մեծ խտության դեպքում էլ է հնարավոր անվերականգնելի կուրության առաջացում։ Աշխատողների վրա լազերային ճառագայթումից (ուղիղ, ցրված, անդրադարձված) բացի, կախված լազերի կառուցվածքից և շահագործման պայմաններից, կարող են ազդել նաև այլ վտանգավոր և վնասակար արտադրական գործոններ, որոնք կապված են լազերի աշխատանքի հետ։ Դրանցից են.
Արտաքին հղումներ
Կատեգորիա:Քվանտային օպտիկա Կատեգորիա:Լազեր Կատեգորիա:Ամերիկյան հայտնագործություններ Կատեգորիա:Ռուսական հայտնագործություններ Կատեգորիա:Խորհրդային հայտնագործություններ
Իֆոսֆամիդ
Իֆոսֆամիդ (ԻՖՕ), վաճառքային անվանումը Իֆեքս, քիմիոթերապևտիկ դեղ, որն օգտագործվում է տարբեր տեսակի քաղցկեղների բուժման մեջ ։ Դրանցից են՝ ամորձու քաղցկեղը, փափուկ հյուսվածքային սարկոման, օստեոսարկոման, միզապարկի քաղցկեղը, թոքի մանր բջջային քաղցկեղը, արգանդի վզիկի քաղցկեղը և ձվարանի քաղցկեղը ։ Կիրառվում է ներերակային ներարկման ձևով ։
Հաճախ հանդիպող կողմնակի երևույթներից են` մազաթափությունը, փսխումը, մեզում արյան առկայությունը, վարակները և երիկամային խնդիրները ։ Այլ ավելի ծանր կողմնակի երևույթներից են՝ ոսկրածուծի ընկճումը և գիտակցության խանգարումները ։ Հղիության ընթացքում կիրառումը հավանաբար կվնասի պտղին ։ Իֆոսֆամիդը պատկանում է ալկիլացնող միջոցների և ազոտային իպրիտի ածանցյալների խմբին ։ Այն ազդում է խանգարելով ԴՆԹ-ի կրկնապատկումը և ՌՆԹ-ի սինթեզը ։
Իֆոսֆամիդը բժշկական կիրառման համար ԱՄՆ-ում հաստատվել է 1987 թ․-ին ։ Այն ներառված է Առողջապահության համաշխարհային կազմակերպության անփոխարինելի դեղերի ցանկում, որտեղ ներառված են առողջապահական համակարգի ամենաարդյունավետ և ամենաանվտանգ դեղերը ։ Զարգացող երկրներում դեղի արժեքը կազմում է 7․35-70․70 ԱՄՆ $ յուրաքանչյուր 2գ-ի համար ։ Միացյալ թագավորությունում դեղի այդ NHS-ի համար արժե 130․04 ֆունտ ։
Շչուկար պապի հուշարձան
Պատմություն
«Հերկած խոպան» վեպի գործող անձ Շչուկար պապի նախատիպը եղել է ատաղձագործ Տիմոֆեյ Տիմոֆեևիչ Վորոբյովը, որը բնակվում էր Գրեմյաչի Լոգ խուտոր ում և նախկինում Շոլոխովին հաճախակի հյուր էր գալիս։ Նա այդ մականունը ստացել էր դեռևս երեխա ժամանակ, և այն մնաց նրա հետ մինչև իր կյանքի վերջին օրերը ։
Իֆոսֆամիդ
Բժշկական ցուցումներ
Այն կիրառվում է քաղցկեղների տարբեր տեսակների բուժման համար․
Ներմուծում
Այն սպիտակ փոշի է, որը, քիմիոթերապիայի համար օգտագործման ժամանակ վերածվում է մաքուր, անգույն հեղուկի։ Կիրառվում է ներերակային ներարկման ձևով։
Շչուկար պապի հուշարձան
Պատմություն
Վառ և յուրօրինակ կերպարի հուշարձան ստեղծելու գաղափարը, որի անունը հետագայում դարձավ հասարակ անուն, ծագել է 1980 թվականին, երբ ստեղծագործության հեղինակ Միխայիլ Ալեքսանդրովիչ Շոլոխովին շնորհվեց Սոցիալիստական աշխատանքի հերոսի երկրորդ կոչումը ։
Իֆոսֆամիդ
Ներմուծում
Իֆոսֆամիդը հաճախ կիրառվում է մեսնայի հետ միասին, հեմոռագիկ ցիստիտով որոշ հիվանդների մոտ դիտվող ներքին արյունահոսությունից խուսափելու համար։
Իֆոսֆամիդը տրվում է արագ, երբեմն՝ մի ժամվա ընթացքում։
Շչուկար պապի հուշարձան
Պատմություն
Հուշարձանի հեղինակներն են Ուկրաինայի ԽՍՀ վաստակավոր արտիստ, քանդակագործ Նիկոլայ Վասիլևիչ Մոժաևը և ճարտարապետ Վիտալի Իվանովիչ Վոլոշինը ։
Նկարագրություն
Ոչ բարձր բետոնե պատվանդանի վրա տեղադրված քանդակը կերտված է ամբողջ հասակով, բրոնզից է և պատկերում է գանգուր մորուքով և բարեսիրտ դեմքով նիհար մի ծերունու` հագին ռուսական ժողովրդական հագուստ։ Շչուկար պապը պատկերված է ծնկները կիսածալված, աջ ձեռքը ծնկի վրա, ձախ ձեռքը բարձրացրած և ցուցամատը դեպի առաջ, ըստ երևույթին, պատմում է իր ուսանելի պատմություններից մեկը։ Նրա կողքի հենարանի վրա կախված է մի փոքրիկ կասթա, որի մեջ ձկնապուրն է եփվում ։
Իֆոսֆամիդ
Կողմնակի երևույթներ
Իֆոսֆամիդը կարող է առաջացնել նաև նորմալ անիոնային պակասորդով ացիդոզ, մասնավորապես՝ երիկամային խողովակային ացիդոզ տիպ 2 ։
Շչուկար պապի հուշարձան
Նկարագրություն
«Շչուկար պապի հուշարձանից» ոչ հեռու գտնվում է Շոլոխովի մեկ այլ հերոսի` Դոնի պատմվածքների «Անպատկառի» բրոնզե հուշարձանը։
Իֆոսֆամիդ
Արտաքին հղումներ
Կատեգորիա:Ֆոսֆորօրգանական միացություններ Կատեգորիա:Քլորօրգանական միացություններ Կատեգորիա:Առողջապահության համաշխարհային կազմակերպության հիմնական դեղեր
Շչուկար պապի հուշարձան
Ծանոթագրություններ
Կատեգորիա:Դոնի Ռոստովի հուշարձաններ Կատեգորիա:1981 հիմնադրումներ Կատեգորիա:Գրական հերոսների արձաններ
(7744) 1986 QA1
(7744) , աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 26-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,657587 ա. մ., առավելագույնը մոտենում է 2,5694 ա. մ. հեռավորության վրա և հեռանում 2,7458 ա. մ. ։ Արեգակի շուրջ մեկ ամբողջական պտույտ է կատարում 1582,45 երկրային օրվա ընթացքում, իր ուղեծրով շարժվելով միջինում 0,227496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,32° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ժաուտիկովյան միջազգային օլիմպիադա
Ժաուտիկովյան միջազգային օլիմպիադան (ԺՄՕ), հետխորհրդային և արևելյան Եվրոպայի երկրների մասնագիտացված դպրոցների միջև անցկացվող շրջանային մրցություն է, որը տեղի է ունենում ամեն տարի՝ մաթեմատիկայի, ֆիզիկայի և ինֆորմատիկայի ոլորտներում։
Յուրաքանչյուր առարկայից օլիմպիադան անցկացվում է երկու փուլով։ Մաթեմատիկա և ինֆորմատիկա առարկաների երկու փուլերն անցկացվում են տեսական ձևաչափով, իսկ ֆիզիկա առարկայի օլիմպիադան՝ տեսական և փորձարարական ձևաչափերով։ Օլիմպիադայի արդյունքներն ամփոփվում են ինչպես անհատական, այնպես էլ թիմային ձևաչափով։
2004 թվականի հոկտեմբերին Ղազախստանի Օրիմբեկ Ժաուտիկովի անվան հանրապետական մասնագիտացված ֆիզիկամաթեմատիկական միջնակարգ դպրոց-ինտերնատի (ՀՄՖՄՄԴԻ) տնօրեն Կ. Բ. Մակիշևը հանդես եկավ մաթեմատիկա և ֆիզիկա առարկաներից միջազգային օլիմպիադա անցկացնելու նախաձեռնությամբ, որն իրականություն դարձավ 2005 թվականի հունվարին, ստանալով Ժաուտիկովյան միջազգային օլիմպիադա անվանումը։
Հայաստանի մասնակիցների արդյունքները
Հայաստանը առաջին անգամ մասնակցել է ՄԺՕ-ում 2005 թվականից՝ անցկացման առաջին իսկ օլիմպիադայից։ Մինչ օրս հայաստանյան թիմերից մասնակցել են 219 աշակերտներ և արժանացել են 27 ոսկե, 53 արծաթե և 82 բրոնզե մեդալների։
Արտաքին հղումներ
Կատեգորիա:Առարկայական օլիմպիադաներ
Գլիվիցե
Մտնում է Սիլեսյան վոյեվոդության կազմում 1999 թվականի կազմավորումից հետո։
Պատմություն
Սլավոնական լեզուներում «gliw» կամ «gliv» արմատը նշանակում է ճահիճ կամ ավազ։ Հարավային սլավոնական լեզուներում «glive» կամ «gljive» նշանակում է սունկ։
Գլիվիցեն առաջին անգամ որպես քաղաք է նշվել 1276 թվականին։ Mieszko I Tanglefoot-ի կառավարման ընթացքում քաղաքը Opole-Racibórz կենտրոնով դքսության մասն էր և շուտով դարձավ անկախ դքսություն 1289 թվականին։ Ըսը 14-րդ դարի գրողների՝ քաղաքը պաշտպանված էր և կառավարվում էր Siemowit of Bytom-ի կողմից։ Քաղաքը դարձավ Բոհեմիայի գլուխը 1335 թվականին։
Գլիվիցեն անցավ Օթթոման Կայսրության տիրապետության տակ և կառավարվեց Ֆրեդրիկ Զատրիցի կողմից։ Չնայած 18 տարվա ոչ անկախ վիճակին՝ այն նորացվեց 1580-1590 և 1589-1607 թվականներին։
18-րդ դարի կեսին տեղի ունեցած Սիլեսյան պատերազմների ընթացքում ընթացքում Գլիվիցեն Պրուսիայի Թագավորության կողմից վերցվեց։ Նապոլեոնի պատերազմից հետո Գլիվիցեն կառավարվում էր Պրուսիական շրջանի կողմից։ 1897 թվականին Գլիվիցեն ձեռք բերեց իր սեփական սլադկրեյները։
Ամելիտա Գալլի-Կուրչի
Կենսագրություն
Երգչուհու առաջնախաղը օպերայում կայացել է 1906 թվականին Ջուզեպպե Վերդիի «Ռիգոլետտո» օպերայում՝ Ջիլդայի դերերգով։ Մինչև 1916 թվականը նա երգել է Եվրոպայի և Ամերիկայի տարբեր բեմերում։ 1916-1924 թվականներին եղել է Չիկագոյի օպերայի մեներգչուհի։
Գլիվիցե
Արդյունաբերություն
Եվրոպա աշխարհամասի առաջին շոգեվառարանը ստեղծվել է Գլիվիցեում՝ 1796 թվականին՝ Յոն Բայլդոնի կառավարության տակ։ Գլիվիցեն սկսեց զարգանալ և դառնալ արդյունաբերական առաջատար քաղաք 19-րդ դարում։ Քաղաքի երկաթգործները նպաստեցին արդյունաբերական դաշտի աճմանը։ Քաղաքի բնակչությունը 1875 թվականին հասավ 14,156-ի։ Ինչևէ, 19-րդ դարի վերջին Գիվիցեն ուներ 14 կոնյակի, 2 գարեջրի գործարան, 5 ջրաղաց, աղյուսի 7 գործարան, 3 սղոցարաններ, աղյուսի գործարան, կավիչի 8 գործարան և ապակեգործական 2 գործարան։ Տնտեսական կողմից Գլիվիցեն բացեց բանկեր, պարտատոմսեր տրամադրող ընկերություններ։ Քաղաքի տրամվայի համակարգը ավարտին հասցվեց 1892 թվականին մինչ քաղաքը բացվեց 1899 թվականին. Մինչ երկրորդ համաշխարհային պատերազմը Գլիվիցեի թատրոն ուղարկվում էին դերասաններ Եվրոպայից։ Քաղաքի թատրոնն ամենահայտնին էր Գերմանիայում։
Ամելիտա Գալլի-Կուրչի
Կենսագրություն
1921 թվականին Գալլի-Կուրչին դառնում է «Մետրոպոլիտեն օպերայի» (Նյու Յորք) թատերախմբի անդամ։
Գլիվիցե
20-րդ դար
Համաձայն 1911 թվականի «Բրիտանիկա» հանրագիտարանի՝ Գլիվիցեի բնակչությունը 1905 թվականին հասավ 61,624-ի։ 1911 թվականին այն ուներ 2 բողոքական և 4 հռոմեական կաթոլիկ եկեղեցիներ, ժողովարան, հանքարդյունաբերական կրթարաններ։
Ամելիտա Գալլի-Կուրչի
Կենսագրություն
1930 թվականից դադարեցրել է ելույթները որպես օպերային երգչուհի, սակայն շարունակել է ակտիվորեն համերգներ տալ ևս յոթ տարի ։
Գալլի-Կուրչին տիրապետում էր օրինակելի կոլորատուրային սոպրանոյի, փառաբանվում էր բարդագույն ստեղծագործությունները մեծ թեթևությամբ և նրբագեղությամբ կատարելու ունակությամբ։ Պահպանվել են նրա կատարմամբ դասական մեներգերի («Լյուչիա դի Լամերմուր», ««Սևիլյան սափրիչ», «Տրավիատա», «Ռիգոլետտո», «Լակմե» և այլն) բազմաթիվ ձայնագրություններ ։
Գլիվիցե
20-րդ դար
Առաջին համաշխարհային պատերազմից հետո լեհերի և գերմանացիների միջև բախումները շարունակվեցին Սիլեսյան վերելքների շրջանում։ Ազգային տեսանկյունից Վերին Սիլեսիայի լեհ բնակիչները ցանկանում էին առանձնացնել Սիլեսյան առաջին և երկրորդ ապստամբությունները։ Վեճի խաղաղ լուծման համար Ազգերի Լիգան հանրաքվե անցկացրեց 1921 թվականի մարտի 20-ին քաղաքի պատկանելության հարցի լուծման համար։ Գլեվիցեում 32,029 ձայն (78,7%) կողմ էին Գերմանիային միանալուն, 8,558 ձայն (21,0%)` Լեհաստանին, 113 ձայն (0,3%)` չեղյալ համարվեց։ Ազգերի Լիգայի կողմից ընդունվեց մի համաձայնագիր, ըստ որի Գլեվիցեն, Հինդենբուրգը և Բութենը պետք է միանային Գերմանիային, և Վերին Սիլեսիայի արևելյան հատվածն իր հիմնական մասով՝ Կատովիցեով, պետք է միանա Լեհաստանին։
Ամելիտա Գալլի-Կուրչի
Կենսագրություն
Գալլի-Կուրչի կրկնակի ազգանունը երգչուհին կրել է 1908 թվականից, երբ առաջին անգամ ամուսնացավ. նրա ամուսինն էր դարձել մարքիզ Լուիջի Կուրչին։
Ծանոթագրություններ
Կատեգորիա:Իտալացի սոպրանոներ Կատեգորիա:Իտալացի օպերային երգչուհիներ Կատեգորիա:1882 ծնունդներ Կատեգորիա:1963 մահեր Կատեգորիա:Իտալացի օպերային սոպրանոներ
Գլիվիցե
20-րդ դար
1939 թվականի օգոստոսի 31-ին Գլիվիցեի ռադիոկայանի հարձակումը հետապնդվում էր գերմանացի գաղտնի աշխատակիցների կողմից։ 1944 թվականի հուլիսից մինչ 1945 թվականի հունվարը «Աուչբից» համերգային ճամբարի վայրն էր Գլիվիցեն։ Վերջապեսմ 1945 թվականի հունվարի 24-ին Գլիվիցեն գրավվեց Կարմիր բանակի կողմից։
1945 թվականի Փոտսդամի խորհրդի համաձայն՝ քաղաքը գտնվում էր լեհական տիրապետության տակ և մտնում էր Սիլեսյան-Դոբրովա վոյեվոդության կազմում։
Ջրային տրանսպորտ
Գլիվիցեի ջրանցքը իրար է կապում Գլիվիցե նավահանգիստըև Օդեր գետը։ Այն նաև միացնում է Գերմանիայի մեծ մասը Բալթիկ ծովին
Տես նաև
Գլիվիցեի Կոմսություն
Ծանոթագրություններ
Կատեգորիա:Լեհաստանի քաղաքներ
Բիյի (Կալվադոսի գավառ)
Բիյի (Billy), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 334 մարդ, բնակչության խտությունը` 49.26 մարդ/կմ²։ Բնակավայրը զբաղեցնում է 6.78 կմ² տարածք։
Աշխարհագրություն
Գտնվում է Փարիզ քաղաքից 190 կմ արևմուտք, Կան քաղաքից` 17 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 215 աշխատունակ (15-64 տարեկան) բնակիչ, որոնցից ակտիվ էին 150-ը, իսկ ոչ ակտիվները` 65։ Ակտիվության ցուցանիշը կազմում է 69,8 %։ 150 աշխատունակ մարդկանցից աշխատել է 142 անձ (78 տղամարդ և 64 կին)։ Գործազուրկ են եղել 8 անձ (0 տղամարդ և 8 կին)։ 65 անաշխատունակներից 20-ը եղել են աշակերտներ կամ ուսանողներ, 26-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զերովիլ (ֆիլմ)
«Զերովիլ» (Zeroville), Սթիվ Էրիկսոնի նույնանուն վեպի հիման վրա նկարահանված դրամա-կատակերգություն ժանրի ամերիկական ֆիլմ, որի ռեժիսորն է Ջեյմս Ֆրանկոն։
Արտադրություն
2011 թվականի մարտին Ջեյմս Ֆրանկոն ձեռք բերեց իրավունք Սթիվ Էրիկսոնի 2007 թվականին գրված վեպի հիման վրա ֆիլմի նկարահանման և մշակման համար ։ Ֆիլմի սցենարը գրվեց Փոլ Ֆելտենի և Իէն Օլդսի կողմից ։ Իսկ ֆիլմի պրոդյուսերները դարձան Քեռոլայն Առագոնը, Վինս Ջոլիվեթը և Մայքլ Մենդելսոնը ։
2014 թվականի սեպտեմբերի 5-ին Ֆրանկոն մասնակցում է Վենետիկի կինոփառատոնին՝ սափրած գլխով և գլխի վրա դաջված դաջվածքով։ Նրա գլխի վրա պատկերված էին «Վայր արևի տակ» ֆիլմի դերասաններ Մոնտգոմերի Կլիֆտան և Էլիզաբեթ Թեյլորը։ Նա ասաց որ «մենք ստեղծում ենք փոքրիկ ֆիլմ։ Հնարավոր է, որ այն մենք կցուցադրենք այստեղ Վենեցիայում՝ հաջորդ տարի» ։ Հոկտեմբերի 24-ին լուսաբանվեց ֆիլմի դերասանական կազմի նկարը, որի մեջ ներկա էին Ջեյմս Ֆրանկոն, Սեթ Ռոգենը, Ջեքի Ուիվերը, Մեգան Ֆոքսը, Ուիլ Ֆերելը, Դեննի Մակբրայնդը, Դեյվ Ֆրանկոն, Քրեյգ Ռոբինսոնը, Ջոուն Քինգը և Գորացիո Սանսը ։
Ֆիլմի հիմնական նկարահանումները սկսել են 2014 թվականի հոկտեմբերի 24-ին Լոս Անջելեսում՝ Կալիֆորնիա նահանգում։ Նոյեմբերին նկարահանումները ընթացել են Փասադենայում ։ Հենց այդ ժամանակ էլ ֆիլմը ներկայացվել է «American Film Market»-ում վաճառվելու համար ։
2015 թվականի հունվարի 20-ին Ֆրանկոն Ինստագրամում հրապարակեց ֆիլմի թրեյլերը ։
Արտաքին հղումներ
Կատեգորիա:2015 ֆիլմեր Կատեգորիա:Ջեյմս Ֆրանկոյի ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան վեպերի էկրանավորումներ Կատեգորիա:2019 ֆիլմեր Կատեգորիա:Ամերիկյան ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան կատակերգական դրամա ֆիլմեր
Մոլոդեցկոե (գյուղ, Մանկովկայի շրջան)
Մոլոդեցկոե (Молодецьке), գյուղ Ուկրաինայի Չերկասիի մարզի Մանկովկայի շրջանում։ Հիմնադրվել է 16-րդ դարում։
2005 թվականի տվյալներով Մոլոդեցկոե գյուղում բնակվում էր 1 714 մարդ։
Արտաքին հղումներ
Կատեգորիա:Ուկրաինայի գյուղեր Կատեգորիա:16-րդ դարում հիմնադրված բնակավայրեր
Կալալար
Կալալար, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Խոզնգեղ
Խոզնգեղ (Alanyazı, Xoskêx), գյուղ Արևմտյան Հայաստանում, Խարբերդի վիլայեթի Մեծկերտի գավառակում ։ Գտնվում էր Մեծկերտ գյուղաքաղաքից հարավ-արևելք։
Անվան ստուգաբանություն
Ըստ ավանդության Տրդատ Գ թագավորը խոզ դառնալուց հետո ապրել է այստեղի Խաչկետիկի քարայրում, որի համար էլ այս վայրը ժողովուրդը կոչել է Խոզնտեղ։
Պատմություն
Հայ բնակիչները բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
XIX դարի վերջին ուներ 50-60 տուն բնակիչ, իսկ XX դարի սկզբին՝ 32 տուն, որից 25 տուն՝ հայ, իսկ 7-ը՝ քուրդ բնակիչ։
Տնտեսություն
Զբաղվում էին երկրագործությամբ և անասնապահությամբ։ Գյուղը նշանավոր էր ծխախոտագործությամբ։
Պատմամշակութային կառույցներ
Խոզնգեղն ուներ Ս. Հուսիկ անունով եկեղեցի։ Գյուղի մոտ էր գտնվում Ս. Հուսիկ վանքը։ Գյուղի դիմացի Խաչկետիկ բարձունքի վրա կար քարակերտ եկեղեցու փլատակներ ։
Նովո-Մյախնովո
Նովո-Մյախնովո (Ново-Мяхново), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Տարգովիշտե
Տարգովիշտե (Търговище; նաև՝ Tǎrgovište ), քաղաք Բուլղարիայում, նույնանուն մարզի ու համայնքի կենտրոնը։ Տարածվում է Պրեսլավ սարի հյուսիսային ստորոտին, Վռանա գետի երկու ափերին, երկրի մայրաքաղաք Սոֆիայից 335 կիլոմետր և Վառնայից ու Սև ծովի բուլղարական ափից 125 կիլոմետր հեռավորության վրա։ Տարգովիշտեն հնուց ի վեր հայտնի է որպես առևտրական քաղաք։
Անվանումը
Քաղաքի անունն առաջացել է սլավոնական տարգ (առևտուր) արմատի և տեղ, վայր նշանակող, նույնպես սլավոնական -իշտե վերջածանցի միացումով։ Օսմանյան տիրապետության ժամանակներում անվանվել է Eski Cuma (հին շուկա), որը, հավանաբար, հին բուլղարական Սբորիշտե (հավաքավայր, ժողովատեղի) անվանման պատճենումն է եղել։
Պատմություն
Հնագիտական ուսումնասիրությունները ցույց են տվել, որ այսօրվա Տարգովիշտեի տեղում ու նրա շրջակայքում առաջին բնակավայրերը հիմնվել են դեռևս քարե դարի վերջին-պղնձի դարի սկզբներին՝ մեր թվականությունից առաջ 5-րդ ու 4-րդ հազարամյակների միջև։ Քաղաքի մերձակայքում հայտնաբերվել են մ. թ. ա. 5-3-րդ դարերի թրակիական, մեր թվականության 2-4-րդ դարերի հին հռոմեական և 5-6-րդ դարերի բյուզանդական բնակավայրերի հետքեր։ Գտնվել են նաև 10-րդ դարի բուլղարական բնակավայրի ավերակները, որը, սակայն, մինչև 12-րդ դարը աճ ու զարգացում չի ունեցել՝ թերևս միջնադարյան մայրաքաղաք Պրեսլավի մոտիկության պատճառով։ 12-րդ դարում՝ մայրաքաղաքը Վելիկո Տռնովո տեղափոխվելուց հետո, բնակավայրը հայտնվել է առևտրական ճանապարհի վրա, այստեղ կառուցվել է "Сборище" (Սբորիշտե) անվանումով մի բերդ։
18-րդ և 19-րդ դարերում բնակավայրը դարձել է անասունների ու արհեստագործական ապրանքների վաճառքի հայտնի շուկա՝ Eski Cuma (Հին շուկա) անվանումով     ։ 18-րդ դարում այստեղ բացվել է նախ՝ վանական, ապա, որոշ ժամանակ անց, քաղաքի Վարոշա հին թաղամասում՝ աշխարհիկ դպրոց, որն իր հիմնադիր ուսուցչի՝ Պետկո Սլավեյկովի անունով կոչվել է Սլավեյկովի դպրոց։ Կառուցվել է նաև գրադարան՝  chitalishte:
Քաղաքի արդյունաբերական զարգացումն սկսվել է Երկրորդ համաշխարհային պատերազմից հետո։ Սկզբում բացվել են սննդի արդյունաբերության մեքենաներ և ավտոմեքենաների մարտկոցներ արտադրող գործարանները, այնուհետև՝ կահույքի ու տեքստիլ արդյունաբերության ֆաբրիկաները։ Ներկայումս Տարգովիշտեում է գործում Բուլղարիայի խոշորագույն գինու գործարաններից մեկը, ինչպես նաև Եվրոպայի ամենամեծ ապակեգործական ֆաբրիկաներից մեկը, որի շահագործման նպատակով ներդրվել է 380 միլիոն եվրո, և որտեղ ներկայումս աշխատում է շուրջ 1.500 մարդ ։
Քաղաքը, լինելով նույնանուն համայնքի ու մարզի կենտրոնը, ունի բազմաթիվ բարձրագույն ու միջին մասնագիտական կրթօջախներ, մշակութային հաստատություններ, այդ թվում՝ դրամատիկական ու տիկնիկային թատրոններ, հարուստ պատկերասրահ, որը կրում է նրա ճանաչված քանքարավոր զավակի՝ նկարիչ Նիկոլա Մարինովի անունը։
Էթնիկ կազմը
2011 թվականին անցկացված մարդահամարի տվյալների համաձայն՝ քաղաքի էթնիկ կազմն ունի հետևյալ պատկերը Ընդամենը- 37,611
Տարգովիշտե համայնքի էթնիկ կազմը հետևյալ տեսքն ունի. 33,229 բուլղարներ, 14,883 թուրքեր և 3,902 գնչուներ ու այլ ազգությունների ներկայացուցիչներ։
Քույր քաղաքներ
Տարգովիշտեի քույր քաղաքներն են ՝
Արտաքին հղումներ
Կատեգորիա:Բուլղարիայի աշխարհագրություն
Ռիդեր (պանիր)
Ռիդեր (Ridder), նորվեգական առանց անցքերի կիսակոշտ պանիր, ունի դեղնամոխրագույն երանգ, բնութագրվում է անուշաբույր, գրգռիչ, բավականին սուր համով։ Պատրաստվում է կովի պաստերիզացված կաթից Brevibacterium linens մշակման կիրառմամբ։ Պանիրն արտադրվում է նարնջագույն մեղրամոմով կամ առանց մոմի վակուումային փաթեթավորմամբ։ Պանրի չկտրված գլուխն ունի ավելի սուր համ։
Բաղադրություն
Պանրի բաղադրության մեջ մտնում են կովի կաթ և հատուկ բակտերիաներ, ինչպես նաև թթվասեր, աղ, շրդանային մակարդ (կովի), նիտրատ (E251), սննդային ներկանյութ (Е160b) ։
Պանրի 100 գրամն ունի 422 կկալ կալորիականություն և պարունակում է 20 գ սպիտակուց, 38 գ ճարպ, 0 գ ածխաջրեր, 580 մգ կալցիում, 430 մգ ֆոսֆոր, 3.2 մգ ցինկ, 240 մգ վիտամին A : Միջին խոնավությունը՝ 39 %, նվազագույն յուղայնությունը՝ 60 %, աղը՝ միջինը 1.5 %։
Պատմություն
Ռիդերը տարածված է և՛ Նորվեգիայում, և՛ բազմաթիվ եվրոպական երկրներում ու Ճապոնիայում։ «Ridder™»-ը համարվում է պաշտպանված ապրանքանիշ, սեփականատերը նորվեգական ֆերմերների TINE միավորումն է ։
Ծանոթագրություններ
Կատեգորիա:Նորվեգական պանիրներ Կատեգորիա:Կովի կաթից պանիրներ
Մեծ իլիկակտցար
Մեծ իլիկակտցար, քարադրների ընտանիքին պատկանող թռչուն։
Աղավնուց քիչ փոքր թռչուն է, որի քաշը 235-367 գրամ է, թևերի բացվածքը՝ 69-80 սմ։ Մարմնի վերին մասը խայտաբղետ շիկագորշագույն է, գլուխն ու կուրծքը՝ ժանգաշիկավուն, որովայնը սպիտակ է՝ մուգ լայնակի շերտով, պոչը սև է, իսկ հիմքը սպիտակ, կտուցը՝ չնչին կեռված դեպի վեր։ Բնորոշ է թևի վրայի սպիտակ շերտը, որը լավ նկատելի է թռիչքի ընթացքում։ Թռչելիս աչքի են ընկնում երկար ոտքերը, որոնք զգալի չափով դուրս են գալիս պոչի սահմաններից։ Ձմռանը գլուխը և մարմնի ստորին մասը մոխրագույն են։
Սնվում է միջատներով և նրանց թրթուրներով, սարդերով, մանր խեցգետնակերպերով, երկփեղկավոր փափկամարմիններով, օղակավոր և բազմախոզան որդերով, ավելի հազվադեպ՝ գորտնկիթներով և ձկնկիթներով, շերեփուկներով։ Բնակալող ժամանակաշրջանում ռացիոնում հայտնվում են ծղրիդներ և այլ մորեխազգիներ։ Չուի և գաղթի ժամանակ օգտագործում են նաև բուսական սնունդ՝ հատապտուղներ, սերմեր, բրինձ։
Ցամաքում սնունդ հայտնաբերում են հողի և խոտի վրայից կամ կտուցը ավազի մեջ մտցնելով։ Ջրում սնվում է պլանկտոնով։ Հասարակական թռչուն է, հիմնականում սնվում են մեծ խմբերով, երբեմն կտցարների (Tringa totanus) հետ միասին։
Տարածվածություն
Տարածված է Իսլանդիայից մինչև Կամչատկա, Սև ծովի հարավային շրջաններում, Անդրկովկասում, Կասպից ծովում, Միջին Ասիայում և Մոնղոլիայում։ Ձմեռում է Եվրոպայում, Հարավային Ասիայում, Աֆրիկայում և Ավստրալիայում։ Հայաստանում հանդիպում է գարնանային և աշնանային չուի շրջաններում Սևանա և Արփի լճերի ավազաններում և Արարատյան հարթավայրում ։
Էկոլոգիա
Նախընտրում են գետաբերանները, ճահճուտները և գերխոնավ տարածքները։ Բները պատրաստում են ջրին մոտ՝ խոտաբույսերի մեջ և թփուտների տակ։ Դնում են բաց կանաչավուն, 48-59 մմ չափեր ունեցող 4 ձու, թխսում՝ 24 օր։ Ձագերն աճում են շատ արագ և մեկ ամիս հետո կարողանում են թռչել ։
Պահպանություն
Հայաստանի համար հազվագյուտ տեսակ է, որի թվաքանակը արագորեն կրճատվում է։ Տեսակն ընդգրկված է ԲՊՄՄ Կարմիր ցուցակում խոցելի տեսակ կարգավիճակով։
Թվաքանակի համար հատուկ ուսումնասիրություններ չեն կատարվել։
Վտանգման հիմնական գործոններից է չուի շրջաններում որսագողությունը։
Պահպանվում են «Սևան» և «Արփի լիճ» ազգային պարկերում ։
Արտաքին հղումներ
Կատեգորիա:Թռչուններ Կատեգորիա:Խոցելի տեսակներ Կատեգորիա:Թռչուններ այբբենական կարգով Կատեգորիա:Եվրասիայի թռչուններ Կատեգորիա:ՀՀ Կարմիր գրքում գրանցված կենդանիներ Կատեգորիա:Ողնաշարավորներ
Բալզակ (ֆիլմ, 1999)
«Բալզակ» (Balzac, այլ անվանում՝ «Բալզակ. կյանքը կրքի մեջ» (Balzac: A Life of Passion), 4-սերիանոց եվրոպական մինի-սերիալ 19-րդ դարի ֆրանսիացի մեծ գրող Օնորե դը Բալզակի կյանքի և ստեղծագործության մասին, որը 1999 թվականին բեմադրել է ռեժիսոր Ժոզե Դայանը, Ֆրանսիայի, Իտալիայի և Գերմանիայի համատեղ արտադրություն է ։
Սյուժե
Կենսագրական մինի-սերիալ է, որը պատմում է 19-րդ դարի ֆրանսիացի մեծ գրող Օնորե դը Բալզակի կյանքի և ստեղծագործության մասին, նրա դժվար հարաբերությունների մասին մոր` Շառլոտա-Լորայի` սառը և տիրակալ կնոջ, կոմսուհի Էվելինա Գանսկայի՝ գրողի ամբողջ կյանքի սիրո, ինչպես նաև Լորա դե Բերնիի և Լորա դ'Աբրանտեսի հետ։
Արտաքին հղումներ
Կատեգորիա:Ֆիլմեր այբբենական կարգով Կատեգորիա:1999 ֆիլմեր Կատեգորիա:Պատմական ֆիլմեր Կատեգորիա:Ֆրանսիական ֆիլմեր Կատեգորիա:Իտալական ֆիլմեր Կատեգորիա:Գերմանական ֆիլմեր Կատեգորիա:Հեռուստաֆիլմեր Կատեգորիա:Բնօրինակում անաղբյուր հոդվածներ
Էնյա
Էնյա  (Egna, Neumarkt), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 4724 մարդ, խտությունը կազմում է 200 մարդ/կմ²։ Տարածքը գրավում է 24 կմ²։ Էլեկտրոնային փոստ՝ 39044, հեռախոսային կոդ՝ 0471։
Արտաքին հղումներ
Կատեգորիա:Իտալիայի բնակավայրեր
Երկու նապաստակի հետևից ընկես, ոչ մեկին չես բռնի
«Երկու նապաստակի հետևից ընկես, ոչ մեկին չես բռնի» (За двумя зайцами погонишься, ни одного не поймаешь), ռուս գրող Անտոն Պավլովիչ Չեխովի պատմվածքներից՝ գրված 1880 թվականին։ Առաջին անգամ հրատարակվել է «Մեկ գլխում առանց նախաբանի և վերջաբանի վեպ» ենթավերնագրով՝ «Չեխոնտե» ծածկանունով, 1980 թվականի մայիսի 11-ին «Ճպուռ» («Стрекоза») գեղարվեստա-կատակերգական հանդեսի տասնիններորդ համարում։ Գրաքննության հանձնաժողովի թույլտվությունը ստացել է մայիսի 7-ին։
1882 թվականին Անտոն Պավլովիչը պլանավորել է պատմվածքը տպագրել հեղինակային «Թեթևամտություն» ժողովածուում։ Այդ պատճառով ստեղծագործության մեջ կատարվել են աննշան փոփոխություններ։ Հավաքածուն տպագրվել է, բայց ի վերջո արգելվել է գրաքննության կողմից։
Պատմության հիմքում ընկած անեկդոտային սյուժեն լայնորեն տարածվեց 19-րդ դարի վերջին փոքր մամուլում։ Նման «ընտանեկան թեման» տարբեր հեղինակների կողմից դիտարկվում էր որպես կենցաղային կատակ։ Անտոն Պավլովիչն օգտագործեց այս սյուժեն, որպեսզի մանրամասն նկարագրեր «գավառական ազնվականության» կյանքը, հոգեբանությունը և տիպային առանձնահատկությունները։
Գրականություն
Կատեգորիա:Անտոն Չեխովի ստեղծագործություններ Կատեգորիա:1880 պատմվածքներ
Ֆարինելլի
Ֆարինելլի (Farinelli, իսկական անունը՝ Կարլո Բրոսկի, Carlo Broschi; ), հայտնի իտալացի օպերային երգիչ-ամորձատ (կաստրատ)։ Համարվում է օպերային պատմության մեջ մեծագույն երգիչներից մեկը ։
Ֆարինելլիի ձայնը աչքի էր ընկնում ճկունությամբ, ուներ փափուկ և լուսավոր հնչերանգ, դիապազոնը 3 օկտավ էր։ Ֆարինելիի կատարումն առանձնանում էր վիրտուոզ վարպետությամբ, հստակ առոգանությամբ, նրբաճաշակ երաժշտականությամբ, գեղարվեստական հմայքով, զգացմունքային ներթափանցմամբ, էմոցիոնալ էքսպրեսիվությամբ։ Նա կատարելապես տիրապետում էր կոլորատուրաների իմպրովիզացիայի արվեստին։
Կատարել է քնարերգական և հերոսական դերերգեր Նիկոլո Պորպորայի, Լեո Վինչիի, Թոմազո Ալբինոնիի, Պորտայի, Կառլո Բրոսկիի, Յոհան Ադոլֆ Հասսեի, Ջակոմելլիի, Վերաչինիի և այլոց օպերաներում ։
Ծանոթագրություններ
Կատեգորիա:Իտալացի օպերային երգիչներ Կատեգորիա:Իտալացի ջութակահարներ Կատեգորիա:Իտալացի դերասաններ
Նոյհարդենբերգ
Նոյհարդենբերգ (Neuhardenberg), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Նոյհարդենբերգի ենթակայության տակ։ Բնակչությունը 2672 մարդ է (2010 թվականի դեկտեմբերի 31–ի տվյալներով) ։ Զբաղեցնում է 77,94 կմ² տարածք։ Պաշտոնական կոդը՝ 12 0 64 340։
Արտաքին հղումներ
Կատեգորիա:Գերմանիայի քաղաքներ
Կալիկ
Կալիկ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Նիա
Նիա (Near), իրական անունը՝ Նեյթ Ռիվեր (Nate River), «Մահվան տետրը» անիմեի և մանգայի գլխավոր հերոսներից մեկը։ Էլի տեղը զբաղեցնելու թեկնածուներից մեկը, հետագայում դարձել է նրա ժառանգը։ Հետաքննության մասին մտածելիս տարբեր մանկական խաղեր է խաղում ։
Բնավորություն
Նիան, հավանաբար, Էլին հոգեպես ամենամոտ հերոսներից է։ Ինչպես Էլը, նա էքսցենտրիկ, պարփակված և անտարբեր է։ Միանշանակ, Էլը նրա համար հեղինակություն էր, սակայն, դետեկտիվի մահվան լուրից հետո, Նիան նշել է, որ «Էլը պարտվել է, քանի որ չի կարողացել ճիշտ խաղալ»։ Ի տարբերություն Մելլոյի, ունի հանգիստ և հավասարակշռված բնավորություն։ Հաճախ մանկական խաղեր է խաղում, ինչպես նաև անընդհատ սեփական մազերն է քաշում և գետնին է նստում։ Երկրորդ եթերաշրջանի առաջին մասում հաճախ Լեգոյի աղյուսներով էր խաղում, իսկ վերջում՝ մարիոնետների, որպես իր թշնամիների կերպարանք։ Երբեմն օգտագործում է տարո քարտեր՝ քարտե տներ պատրաստելու համար։ Այլ մարդկանց հետ նրա շփումը նվազագույն է։ Թվում է, թե մանկատանը չկար մեկը, որին նա կարող էր ընկեր անվանել։
Նիա և Մելլո
Էլը մահացավ՝ առանց ժառանգ նշանակելու։ Մելլոն և Նիան հավասարապես հանճար են, սակայն ունեին բոլորովին տարբեր բնավորություններ՝ Մելլոյին նյարդայնացնում է Նիայի հանգստությունն ու լրջամտությունը, իսկ Նիային դուր չի գալիս Մելլոյի անլրջությունն ու իմպուլսիվությունը։ Նիան գործնականում սոցիալական հմտություններ չունի, իսկ Մելլոն հրաշալի հաղորդակցվում է մարդկանց հետ։ Տարբերվում են նաև նրանց աշխատանքի մեթոդները։ Մելլոն՝ Կիրային բռնելու համար, պատրաստ է նույնիսկ մաֆիայի հետ աշխատել, սակայն Նիան հավատարիմ է օրենքին։ Նրանք չէին կարողանում միասին աշխատել, սակայն, միավորելով ուժերը, բացահայտեցին Կիրայի գործը։
Նիա և Էլ
Նիան հարգում էր Էլի իննտելեկտը, սակայն կարծում էր, որ Էլը պարտվեց, քանի որ չկարողացավ մերկացնել Յագամի Լայտին, սակայն ուներ բոլոր նախադրյալները։ Նիան ավելի փակ և անմարդամոտ է, քան Էլը։
Նիա և Կիրա
Բնավորությունների տարբերության պատճառով Նիան հրաժարվում է աշխատել Մելլոյի հետ և անցնում է Կիրայի գործի հետաքննությանը, իրեն վերցնելով Էն մականունը։ Փորձառու հետախույզների թիմ հավաքելով՝ նա կապի մեջ է մտնում երկրորդ Էլի հետ, վերջինս դառնում է իր գլխավոր կասկածյալը։ Իրական Մահվան տետրը կեղծի հետ փոխելով, Լայտի հետ հանդիպման ժամանակ բոլոր ներկաներին ապացուցում է, որ Լայտը Կիրան է։ Այսպիսով, հանճարների պայքարում հաղթեց Նիան, սակայն միայն Մելլոյի օգնությամբ նա կարողացավ ավարտել Էլի գործը և մերկացնել Կիրային։
Կիրային համարում է սովորական մարդասպան, չնայած և «ամենահաջողվածը», սակայն հարգում էր Լայտին որպես վտանգավոր և խելացի մրցակցի։ Նաև Նիան, հարգելով այն փաստը, որ Կիրան դադարեցրեց պատերազմներն ու համարյա ոչնչացրեց հանցագործությունը, հանրությանը չբացահայտեց Կիրայի ինքնությունը։